Väiksematel lihtsam aruanne | Advokaadibüroo TRINITI – teeb teisiti ja teeb ära!
Väiksematel lihtsam aruanne
Sten Veidebaum 2016-01-21
01.01.2016 jõustusid raamatupidamise seaduse muudatused, mille kohaselt muutus väiksemate ettevõtjate aruandluskohustus lihtsamaks. Allpool tabelina kokkuvõtlikult muudatustega kehtestatud ettevõtjate liigitus ja sellega seotud muudatused majandusaasta aruande koostamisel:
Kliki pildil, et seda suuremana näha
Mikroettevõtja võib koostada üksnes raamatupidamise aastaaruande (lühendatud bilanss +kasumiaruanne), piiratud lisad:
– bilansiväliste tingimuslike ja siduvate kohustuste kogusumma;
– kohustised ja tagatised;
– tegevjuhtkonna ja kõrgema juhtorgani liikmele makstud ettemaksed ja antud laenude summa, sealhulgas laenu tagasimaksmise või mahakandmise või laenust loobumise summa, samuti maksetähtajad ja intressimäärad ning muud olulised tingimused;
– Tresooraktsiad: majandusaasta kestel omandanud või tagatiseks võõrandatud ja võõrandamata:
a) arv ja (arvestuslik) nimiväärtus ja osakaal aktsia- või osakapitalis;
b) makstud tasu suurus ja omandamise või tagatiseks võtmise põhjus.
Väikeettevõtja võib koostada üksnes raamatupidamise aastaaruande (bilanss +kasumiaruanne), lisad (kirje olemasolul, kokku kuni 14 lisa), tegevjuhtkonna (hoolsus)kohustus täiendada, kui on alust arvata, et aastaaruande eesmärk ei ole täidetud.
SUURETTEVÕTJA – lisanõudena kohustus avaldada mitte-finantsteavet, nt.:
– avaliku huvi üksus: ärimudel, sots. mõju jne;
– börsi ettevõte: mitmekesisuspoliitika rakendamine.